ข้อบังคับการกีฬาแห่งประเทศไทยข้อบังคับการกีฬาแห่งประเทศไทยฉบับที่ ๒๑ว่าด้วยการแข่งขันกีฬาแห่งชาติ[๑] ตามที่คณะรัฐมนตรีได้มีมติเมื่อวันที่๒๓ กุมภาพันธ์ ๒๕๔๒เห็นชอบและอนุมัติให้มีการแข่งขันกีฬาแห่งชาติขึ้นเป็นสองปีต่อครั้งโดยมีวัตถุประสงค์ดังนี้(๑)ส่งเสริมการกีฬาให้ขยายไปทั่วทุกจังหวัด อำเภอ ตำบลและหมู่บ้านเพื่อส่งเสริมสุขภาพพลานามัยแก่ประชาชนและปลูกฝังให้ประชาชนมีน้ำใจนักกีฬามีระเบียบวินัย มีความรับผิดชอบ และใช้เวลาว่างให้เป็นประโยชน์(๒)ส่งเสริมให้ทุกจังหวัดเข้าใจวิธีการดำเนินการจัดการแข่งขันตามแบบธรรมเนียมสากลและช่วยให้เจ้าหน้าที่ด้านกีฬาในส่วนภูมิภาคได้รับการอบรมเกี่ยวกับการปฏิบัติหน้าที่ในด้านการแข่งขันกีฬาอย่างมีประสิทธิภาพ(๓)เสริมสร้างประสบการณ์การแข่งขันกีฬาแก่ประชาชนอันเป็นการเพิ่มพูนมาตรฐานกีฬาเพื่อเป็นกำลังสำคัญในการคัดเลือกเป็นผู้แทนของประเทศในอนาคต(๔)เพื่อให้ได้มาซึ่งนักกีฬาผู้มีความสามารถเตรียมไว้สำหรับการคัดเลือกเป็นผู้แทนของประเทศไปร่วมการแข่งขันกีฬาในระดับนานาชาติอาศัยอำนาจตามความในมาตรา๑๙ (๑) แห่งพระราชบัญญัติการกีฬาแห่งประเทศไทย พ.ศ. ๒๕๒๘คณะกรรมการการกีฬาแห่งประเทศไทยออกข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับการกีฬาแห่งประเทศไทย ฉบับที่ ๒๑ว่าด้วยการแข่งขันกีฬาแห่งชาติข้อ ๒ข้อบังคับนี้ให้ใช้บังคับตั้งแต่วันที่ ๑๒ เมษายน ๒๕๔๒ เป็นต้นไปข้อ ๓ให้ยกเลิกข้อบังคับการกีฬาแห่งประเทศไทย ฉบับที่ ๕ว่าด้วยการแข่งขันกีฬาแห่งชาติ บรรดาข้อบังคับ ข้อระเบียบและคำสั่งอื่นใดที่ขัดแย้งกับข้อบังคับนี้ ให้ใช้ข้อบังคับนี้แทนข้อ ๔ในข้อบังคับนี้กกท. หมายความถึง การกีฬาแห่งประเทศไทยภาค หมายความถึงกลุ่มของจังหวัดที่แบ่งเพื่อการแข่งขันกีฬาแห่งชาติตามข้อบังคับนี้เจ้าภาพ หมายความถึง จังหวัดเจ้าภาพที่จัดการแข่งขันกีฬาแห่งชาติคณะกรรมการอำนวยการแข่งขัน หมายความถึงคณะกรรมการอำนวยการแข่งขันกีฬาแห่งชาติคณะกรรมการจัดการแข่งขัน หมายความถึงคณะกรรมการจัดการแข่งขันกีฬาแห่งชาติคณะกรรมการกีฬาจังหวัด หมายความถึงคณะกรรมการที่กำหนดไว้ตามพระราชบัญญัติการกีฬาแห่งประเทศไทยสมาคมกีฬาแห่งประเทศไทย หมายความถึงสมาคมที่ดำเนินกิจกรรมเกี่ยวกับกีฬาหรือส่งเสริมกีฬาโดยตรงในนามของชาติหรือของประเทศไทยและได้รับอนุญาตจัดตั้งตามมาตรา ๕๓ และมาตรา ๕๙ ตามพระราชบัญญัติ กกท. พ.ศ. ๒๕๒๘สมาคมกีฬาจังหวัด หมายความถึงสมาคมกีฬาที่ได้รับการแต่งตั้งขึ้นในจังหวัดซึ่งมีวัตถุประสงค์หลักเกี่ยวกับกีฬาหรือการส่งเสริมกีฬาโดยตรงในแต่ละจังหวัดและได้รับอนุญาตจัดตั้งตามมาตรา ๕๓ ตามพระราชบัญญัติ กกท. พ.ศ. ๒๕๒๘กีฬาบังคับ หมายความถึง กรีฑาและว่ายน้ำกีฬาสากล หมายความถึง กีฬาต่าง ๆที่มีการแข่งขันในการแข่งขันกีฬาโอลิมปิคเกมส์ เอเชี่ยนเกมส์ ซีเกมส์กีฬาอนุรักษ์ หมายความถึง กีฬาต่าง ๆที่นิยมเล่นในท้องถิ่น และเจ้าภาพเสนอจัดเพื่อเป็นการอนุรักษ์นักกีฬาสมัครเล่น หมายความถึงนักกีฬาที่เข้าร่วมการแข่งขันกีฬาแห่งชาติและมีคุณสมบัติไม่ขัดต่อข้อบังคับ กฎระเบียบของ กกท. และสมาคมกีฬาแห่งประเทศไทยชนิดนั้น ๆ ด้วยหัวหน้าคณะนักกีฬา หมายความรวมถึงผู้ที่ได้รับการแต่งตั้งจากจังหวัดนั้น ๆ ให้ปฏิบัติหน้าที่ดูแลควบคุมนักกีฬาตลอดทั้งการอำนวยความสะดวกต่าง ๆ ให้แก่คณะนักกีฬาจนการแข่งขันกีฬาแห่งชาติจะเสร็จสิ้นข้อ ๕ให้ผู้ว่าการการกีฬาแห่งประเทศไทยรักษาการตามข้อบังคับนี้และให้มีอำนาจวางระเบียบเพื่อปฏิบัติการตามข้อบังคับนี้หมวด ๑บททั่วไป ข้อ ๖ให้มีการจัดการแข่งขันกีฬาแห่งชาติเป็นประจำทุกสองปีต่อหนึ่งครั้งข้อ ๗ให้เจ้าภาพดำเนินการจัดการแข่งขันกีฬาแห่งชาติให้เสร็จสิ้นในระยะเวลาไม่น้อยกว่าสิบวันแต่ไม่เกินสิบห้าวันโดยรวมพิธีเปิดและปิดด้วยข้อ ๘การแบ่งพื้นที่ในการแข่งขันกีฬาแห่งชาติ เพื่อเป็นการพัฒนากีฬาของชาติและให้การดำเนินการจัดการแข่งขันกีฬาแห่งชาติเป็นไปด้วยความเรียบร้อยให้ กกท.กำหนดจังหวัดที่ใกล้เคียงและสะดวกแก่การคมนาคมรวมกันเข้าเป็นภาคโดยรวมให้ได้ห้าภาคแต่ละภาคประกอบด้วยภาค๑ ประกอบด้วย กรุงเทพมหานคร จันทบุรี ฉะเชิงเทรา ชลบุรี ตราด นครปฐม นนทบุรีเพชรบุรี ประจวบคีรีขันธ์ ปทุมธานี ระยอง สมุทรปราการ สมุทรสงคราม สมุทรสาครและสระแก้วภาค๒ ประกอบด้วย จังหวัดกาญจนบุรี ชัยนาท นครนายก นครสวรรค์ ปราจีนบุรีพระนครศรีอยุธยา ราชบุรี ลพบุรี สุพรรณบุรี สิงห์บุรี สระบุรี อ่างทองและอุทัยธานีภาค๓ ประกอบด้วย จังหวัดกาฬสินธุ์ ขอนแก่น ชัยภูมิ นครพนม นครราชสีมา บุรีรัมย์มหาสารคาม มุกดาหาร ยโสธร ร้อยเอ็ด เลย ศรีสะเกษ สกลนคร สุรินทร์ หนองบัวลำภูหนองคาย อุดรธานี อุบลราชธานี และอำนาจเจริญภาค๔ ประกอบด้วย จังหวัดกระบี่ ชุมพร ตรัง ปัตตานี นครศรีธรรมราช นราธิวาส พังงาพัทลุง ภูเก็ต ยะลา ระนอง สงขลา สตูล และสุราษฎร์ธานีภาค๕ ประกอบด้วย จังหวัดกำแพงเพชร เชียงราย เชียงใหม่ ตาก น่าน พะเยา พิจิตร พิษณุโลกเพชรบูรณ์ แพร่ แม่ฮ่องสอน ลำปาง ลำพูน สุโขทัย และอุตรดิตถ์ข้อ ๙การแข่งขันกีฬาแห่งชาติดำเนินการเป็นสามขั้นตอนดังนี้(๑)การแข่งขันระดับจังหวัด เป็นการแข่งขันเพื่อคัดเลือกนักกีฬาตัวแทนของจังหวัดโดยให้จังหวัดดำเนินการคัดเลือกให้แล้วเสร็จก่อนพิธีเปิดการแข่งขันกีฬาแห่งชาติไม่น้อยกว่าสิบสองเดือน(๒)การแข่งขันระดับภาคเป็นการแข่งขันเพื่อคัดเลือกนักกีฬาของแต่ละภาคโดยให้แต่ละจังหวัดภายในภาคส่งนักกีฬาเข้าร่วมแข่งขันตามชนิดและประเภทกีฬาที่มีการคัดเลือกทั้งนี้ต้องดำเนินการคัดเลือกให้แล้วเสร็จก่อนพิธีเปิดการแข่งขันระดับชาติไม่น้อยกว่าห้าเดือน(๓)การแข่งขันระดับชาติเป็นการดำเนินการจัดการแข่งขันกีฬาที่จังหวัดส่งเข้าร่วมแข่งขันได้โดยตรงเว้นแต่ชนิดกีฬาที่กำหนดให้มีการคัดเลือกในระดับภาคโดยจะต้องดำเนินการจัดการแข่งขันในช่วงระยะเวลาที่กกท. กำหนดข้อ ๑๐การคัดเลือกเจ้าภาพ(๑)การแข่งขันระดับภาคให้จังหวัดที่อยู่ภายในภาคตกลงกันเลือกจังหวัดใดจังหวัดหนึ่งเป็นจังหวัดเจ้าภาพจัดการแข่งขัน(๒)การแข่งขันระดับชาติ ให้ปฏิบัติตามหลักเกณฑ์ ดังต่อไปนี้(๒.๑)คณะกรรมการ กกท. กำหนดเจ้าภาพจัดการแข่งขันกีฬาแห่งชาติ(๒.๒)การกำหนดวันแข่งขันต้องได้รับการอนุมัติจาก กกท. หากจำเป็นต้องยืดเวลาหรือวันแข่งขันมากกว่าที่กำหนดต้องได้รับการอนุมัติจาก กกท. ก่อน(๒.๓)การคัดเลือกเจ้าภาพ จะตัดสินชี้ขาดสามปี ล่วงหน้าก่อนการแข่งขัน(๒.๔)เจ้าภาพต้องจัดการแข่งขันกีฬาทุกชนิดและจัดพิธีเปิด - ปิดในจังหวัดเดียวกันทั้งหมดเว้นแต่มีความจำเป็นจะขอจัดการแข่งขันบางชนิดกีฬาในจังหวัดอื่น ๆต้องได้รับความเห็นชอบจาก กกท. เสียก่อน(๒.๕)เจ้าภาพต้องไม่จัดหรืออนุญาตให้จัดกิจกรรมอื่นใดเกี่ยวกับกีฬาทั้งในระดับท้องถิ่นระดับชาติ หรือระดับนานาชาติ ในช่วงเวลาเดียวกับการแข่งขันในจังหวัดเดียวกัน(๒.๖)เจ้าภาพต้องดำเนินการจัดทำใบสมัคร รายชื่อ แผงรูป บัตรประจำตัว หลักฐานต่าง ๆของนักกีฬาและเจ้าหน้าที่ ตลอดทั้งเอกสารที่ใช้ในการจัดการแข่งขันพร้อมสำเนาเอกสารตามที่ กกท. กำหนดจำนวนหนึ่งชุดก่อนการแข่งขันอย่างน้อยสิบห้าวัน(๒.๗)หากเจ้าภาพไม่ปฏิบัติตามหลักเกณฑ์และเงื่อนไขที่ กกท. กำหนดให้คณะกรรมการ กกท.มีอำนาจยกเลิกการเป็นเจ้าภาพข้อ ๑๑ชนิดและประเภทกีฬาที่จะจัดให้มีในการแข่งขันกีฬาแห่งชาติ ให้ กกท.และเจ้าภาพร่วมกันกำหนด ดังต่อไปนี้(๑)กีฬาบังคับ(๒)กีฬาสากล(๓)กีฬาอนุรักษ์ให้กกท.ประกาศชนิดและประเภทกีฬาที่กำหนดแข่งขันให้ทุกจังหวัดทราบก่อนพิธีเปิดการแข่งขันกีฬาแห่งชาติไม่น้อยกว่าสิบห้าเดือนหมวด ๒คณะกรรมการ ข้อ ๑๒ในการแข่งขันกีฬาแห่งชาติ ให้มีคณะกรรมการสองคณะดังนี้(๑)คณะกรรมการอำนวยการแข่งขัน(๒)คณะกรรมการจัดการแข่งขันให้คณะกรรมการที่ได้รับการแต่งตั้งทั้งสองคณะอยู่ในตำแหน่งจนกว่าการดำเนินกิจการเกี่ยวกับการแข่งขันครั้งนั้นๆ จะเสร็จสิ้นข้อ ๑๓คณะกรรมการอำนวยการแข่งขัน ประกอบด้วย ผู้ว่าการ กกท. เป็นประธานกรรมการผู้ว่าราชการจังหวัดเจ้าภาพเป็นรองประธานกรรมการ รองผู้ว่าการ กกท.ผู้อำนวยการสำนักงบประมาณ นายกสมาคมกีฬาแห่งประเทศไทยที่มีการแข่งขันและผู้ทรงคุณวุฒิอีกไม่เกินสิบคนเป็นกรรมการ และให้ผู้อำนวยการสำนักผู้ว่าการเป็นกรรมการและเลขานุการให้กรรมการในคณะกรรมการกกท. ทุกคน และผู้ว่าราชการจังหวัดทุกจังหวัดเป็นกรรมการกิตติมศักดิ์ข้อ ๑๔คณะกรรมการอำนวยการแข่งขัน มีอำนาจหน้าที่ดังนี้(๑)เสนอแนะและให้คำปรึกษาแก่คณะกรรมการจัดการแข่งขัน(๒)วินิจฉัยปัญหาที่เกิดขึ้นเนื่องจากการปฏิบัติตามข้อบังคับนี้(๓)วินิจฉัยปัญหาต่าง ๆ ที่มิได้บัญญัติไว้ในข้อบังคับนี้(๔)ปฏิบัติการอื่นใดเกี่ยวกับการแข่งขัน ตามที่คณะกรรมการ กกท. มอบหมาย คำวินิจฉัยมติ คำสั่งของคณะกรรมการอำนวยการแข่งขันให้เป็นที่สุดข้อ ๑๕คณะกรรมการจัดการแข่งขัน ประกอบด้วย ผู้ว่าราชการจังหวัดเจ้าภาพเป็นประธานกรรมการผู้แทนสมาคมกีฬาแห่งประเทศไทยที่มีการแข่งขัน (สมาคมละหนึ่งคน)คณะกรรมการกีฬาจังหวัดเจ้าภาพ นายกสมาคมกีฬาจังหวัดเจ้าภาพบุคคลอื่นซึ่งเจ้าภาพเสนอเพื่อแต่งตั้งให้เป็นกรรมการสำหรับตำแหน่งกรรมการและเลขานุการให้ผู้ว่าราชการจังหวัดแต่งตั้งส่วนตำแหน่งกรรมการและผู้ช่วยเลขานุการต้องเป็นพนักงาน กกท.ข้อ ๑๖คณะกรรมการจัดการแข่งขัน มีอำนาจหน้าที่ดังนี้(๑)จัดการแข่งขันให้เป็นไปด้วยความเรียบร้อย ตามข้อบังคับ(๒)เสนอปัญหาที่เกิดขึ้น เนื่องจากการปฏิบัติตามข้อบังคับเพื่อให้คณะกรรมการอำนวยการแข่งขันวินิจฉัย(๓)รายงานคณะกรรมการอำนวยการแข่งขันในกรณีที่ปรากฏว่าบุคคลหรือคณะบุคคลใดที่เกี่ยวข้องกับการแข่งขันฝ่าฝืนหรือไม่ปฏิบัติตามข้อบังคับ(๔)ดำเนินการเกี่ยวกับหลักฐานการแข่งขัน ได้แก่ใบสมัคร รายชื่อแผงรูปบัตรประจำตัวนักกีฬา เอกสารต่าง ๆ เกี่ยวกับการจัดการแข่งขันการขึ้นทะเบียนนักกีฬา ตลอดทั้งการสรุปผลและประเมินผลการแข่งขัน(๕)แต่งตั้งคณะอนุกรรมการเพื่อดำเนินกิจการอย่างหนึ่งอย่างใดเพื่อประโยชน์แห่งการจัดการแข่งขันหมวด ๓ระเบียบและกติกาการแข่งขัน ข้อ ๑๗ในการแข่งขันกีฬาแห่งชาติ แต่ละชนิดกีฬาให้ใช้ระเบียบและกติกาการแข่งขันตามที่กกท. และสมาคมกีฬาแห่งประเทศไทย ร่วมกันกำหนดหมวด ๔จำนวนนักกีฬา ข้อ ๑๘ในการแข่งขันกีฬาแห่งชาติ การกำหนดจำนวนนักกีฬาจำนวนทีมในแต่ละชนิดและประเภทกีฬาให้เป็นไปตามระเบียบและกติกาการแข่งขันตามที่กกท. และสมาคมกีฬาแห่งประเทศไทย ร่วมกันกำหนดหมวด ๕คุณสมบัติของนักกีฬา ข้อ ๑๙ผู้สมัครเข้าร่วมการแข่งขันกีฬาแห่งชาติต้องมีคุณสมบัติและหลักเกณฑ์ ดังนี้(๑)เป็นนักกีฬาสมัครเล่น(๒)มีสัญชาติไทย(๓)เป็นนักกีฬาที่มีชื่อในทะเบียนนักกีฬาของสมาคมกีฬาจังหวัดนั้น ๆเพียงจังหวัดเดียวเป็นเวลาไม่น้อยกว่าหนึ่งปี ก่อนเข้าร่วมการแข่งขันครั้งนั้น(๔)การย้ายสังกัดสมาคมกีฬาจังหวัดจะกระทำมิได้เว้นแต่จะได้รับความเห็นชอบจากสมาคมกีฬาจังหวัดที่เป็นต้นสังกัดเดิมและที่จะเป็นต้นสังกัดใหม่เสียก่อน(๕)ไม่เป็นนักกีฬาที่อยู่ในระยะเวลาที่สมาคมกีฬาแห่งประเทศไทยหรือประธานกรรมการอำนวยการแข่งขัน หรือ กกท. ลงโทษให้พักการแข่งขัน(๖)นักกีฬาซึ่งเป็นผู้ที่เคยเข้าแข่งขันหรือมีชื่อในบัญชีผู้แทนชาติไทยในการแข่งขันกีฬาโอลิมปิคเกมส์ เอเชี่ยนเกมส์ซีเกมส์ การแข่งขันชิงชนะเลิศของโลก หรือการแข่งขันชิงชนะเลิศแห่งเอเซียจะเข้าแข่งขันกีฬาแห่งชาติได้เฉพาะชนิดประเภทกีฬาและจำนวน ตามที่ กกท. และสมาคมกีฬาแห่งประเทศไทยร่วมกันกำหนด(๗)นักกีฬาที่เข้าแข่งขันกีฬาแห่งชาติต้องได้รับการคัดเลือกให้เป็นนักกีฬาผู้แทนจังหวัดตามหมวด๖หมวด ๖การคัดเลือกและสมัครนักกีฬาเข้าแข่งขัน ข้อ ๒๐การสมัครเข้าแข่งขันคัดเลือกเป็นนักกีฬาผู้แทนจังหวัดผู้สมัครยื่นใบสมัครส่วนบุคคลต่อสมาคมกีฬาจังหวัดที่ตนสังกัด ตามแบบที่ กกท. กำหนดข้อ ๒๑การแข่งขันคัดเลือกนักกีฬาในระดับต่าง ๆ ให้ปฏิบัติดังนี้(๑)ระดับจังหวัด ให้แต่ละจังหวัดทำการแข่งขันคัดเลือกนักกีฬาระดับจังหวัดให้แล้วเสร็จก่อนพิธีเปิดการแข่งขันกีฬาแห่งชาติไม่น้อยกว่าสิบสองเดือน(๒)ระดับภาคให้เจ้าภาพในระดับภาคทำการแข่งขันคัดเลือกนักกีฬาให้แล้วเสร็จก่อนพิธีเปิดการแข่งขันกีฬาแห่งชาติไม่น้อยกว่าห้าเดือนข้อ ๒๒การส่งแบบแจ้งชนิด ประเภท และจำนวนนักกีฬา (Entry Form by Number)ที่ส่งเข้าแข่งขันให้ปฏิบัติดังนี้(๑)ระดับภาค ให้แต่ละจังหวัดส่งแบบแจ้งชนิด ประเภทและจำนวนนักกีฬาที่จะเข้าแข่งขันให้เจ้าภาพระดับภาคไม่น้อยกว่าสามเดือนก่อนพิธีเปิดการแข่งขัน(๒)ระดับชาติ ให้จังหวัดจัดส่งแบบแจ้งชนิด ประเภท และจำนวนนักกีฬาที่จะเข้าแข่งขันให้เจ้าภาพไม่น้อยกว่าสี่เดือนก่อนพิธีเปิดการแข่งขันข้อ ๒๓การส่งรายชื่อนักกีฬาและเจ้าหน้าที่ (Entry Form by Name) ที่ส่งเข้าแข่งขันให้ปฏิบัติดังนี้(๑)ระดับภาค ให้จังหวัดจัดส่งรายชื่อนักกีฬาและเจ้าหน้าที่ให้เจ้าภาพระดับภาคไม่น้อยกว่าหนึ่งเดือนก่อนพิธีเปิดการแข่งขัน(๒)ระดับชาติให้จังหวัดจัดส่งรายชื่อนักกีฬาและเจ้าหน้าที่ให้เจ้าภาพไม่น้อยกว่าหนึ่งเดือนก่อนพิธีเปิดการแข่งขันข้อ ๒๔สำหรับนักกีฬาที่ไม่ต้องคัดเลือกในระดับภาคให้จังหวัดส่งนักกีฬาเข้าแข่งขันโดยตรง ให้ถือปฏิบัติตามข้อ ๒๒ และข้อ ๒๓โดยอนุโลมเจ้าภาพมีสิทธิ์ส่งกีฬาประเภททีมเข้าร่วมการแข่งขันโดยไม่ต้องคัดเลือกตามชนิดและประเภทกีฬาที่ กกท. กำหนดข้อ ๒๕จังหวัดใดจัดส่งรายชื่อนักกีฬาและเจ้าหน้าที่ไปให้เจ้าภาพไม่ทันภายในเวลาที่กำหนดตามข้อ๒๓ และข้อ ๒๔ ให้ผู้นั้นหมดสิทธิ์เข้าร่วมการแข่งขันในครั้งนั้นข้อ ๒๖บัญชีรายชื่อนักกีฬาที่จัดส่งให้เจ้าภาพจะเปลี่ยนแปลง แก้ไขเพิ่มเติม หรือสับเปลี่ยนตัวบุคคลไม่ได้เว้นแต่จะเป็นการแก้ไขข้อผิดพลาดเล็กน้อยในเรื่องการเขียนหรือพิมพ์ผิดเท่านั้นหมวด ๗กรรมการผู้ตัดสินและผู้ชี้ขาด ข้อ ๒๗กรรมการผู้ตัดสินและผู้ชี้ขาดกีฬาแต่ละชนิดที่มีการแข่งขันให้เป็นไปตามหลักเกณฑ์และเงื่อนไขของกกท. และสมาคมกีฬาแห่งประเทศไทยร่วมกันกำหนดหมวด ๘รางวัลการแข่งขัน ข้อ ๒๘ให้เจ้าภาพจัดทำรางวัลในการแข่งขันกีฬาแห่งชาติประกอบด้วยเหรียญและประกาศนียบัตรดังต่อไปนี้(๑) รางวัลที่ ๑ เหรียญชุบทองและประกาศนียบัตร(๒) รางวัลที่ ๒ เหรียญชุบเงินและประกาศนียบัตร(๓) รางวัลที่ ๓ เหรียญชุบทองแดงและประกาศนียบัตรข้อ ๒๙ให้เจ้าภาพจัดพิธีมอบรางวัลนักกีฬาที่ชนะการแข่งขันอย่างสมเกียรติหมวด ๙การประท้วง ข้อ ๓๐ให้ประธานกรรมการอำนวยการแข่งขันแต่งตั้งคณะกรรมการพิจารณาการประท้วงสองคณะคือ(๑)คณะกรรมการพิจารณาการประท้วงคุณสมบัติของนักกีฬาประกอบด้วยนายกสมาคมกีฬาจังหวัดเจ้าภาพเป็นประธานกรรมการประธานฝ่ายเทคนิคจัดการแข่งขัน ผู้แทนสมาคมกีฬาแห่งประเทศไทยชนิดกีฬาที่มีการประท้วงหนึ่งคนและผู้แทนกกท. โดยให้เจ้าภาพพิจารณาแต่งตั้งบุคคลใดบุคคลหนึ่งตามที่เห็นสมควรเป็นเลขานุการ(๒)คณะกรรมการพิจารณาการประท้วงเทคนิคกีฬาประกอบด้วยกรรมการตามระเบียบและกติกาการแข่งขันกีฬาชนิดที่มีการประท้วงได้กำหนดไว้ถ้าระเบียบและกติกาดังกล่าวมิได้กำหนดในเรื่องวิธีการประท้วงหรือคณะกรรมการพิจารณาการประท้วงไว้เป็นอย่างอื่นให้ผู้แทนสมาคมกีฬาแห่งประเทศไทยชนิดกีฬาที่มีการประท้วงเป็นประธานกรรมการประธานจัดการแข่งขันกีฬาที่มีการประท้วงและผู้จัดการทีมทุกทีมในชนิดกีฬาที่มีการประท้วงยกเว้นคู่กรณี เจ้าภาพพิจารณาแต่งตั้งบุคคลใดบุคคลหนึ่งตามที่เห็นสมควรเป็นเลขานุการให้คณะกรรมการพิจารณาการประท้วงตาม(๑) และ (๒) มีอำนาจพิจารณาการประท้วงคำวินิจฉัยของคณะกรรมการพิจารณาการประท้วงให้เป็นที่สุดข้อ ๓๑การประท้วงให้ปฏิบัติดังนี้(๑)การประท้วงคุณสมบัติของนักกีฬา หัวหน้าคณะนักกีฬาจังหวัดเป็นผู้ยื่นประท้วงเป็นลายลักษณ์อักษรต่อประธานกรรมการพิจารณาการประท้วงคุณสมบัติของนักกีฬาก่อนการแข่งขันแต่ละครั้งพร้อมวางเงินประกันการประท้วงตามที่ กกท. กำหนด(๒)การประท้วงเทคนิคกีฬา ให้เป็นไปตามที่ระเบียบและกติกาการแข่งขันกีฬาชนิดนั้น ๆ กำหนดไว้คำประท้วงให้ทำเป็นลายลักษณ์อักษรยื่นต่อประธานกรรมการพิจารณาประท้วงเทคนิคกีฬาภายใต้เงื่อนไขที่กำหนดไว้ในระเบียบและกติกาการแข่งขันกีฬาดังกล่าวนั้นข้อ ๓๒ในกรณีที่คณะกรรมการพิจารณาการประท้วงเห็นว่าคำประท้วงฟังขึ้นและได้วินิจฉัยให้เป็นไปตามคำประท้วงแล้วให้ผู้ยื่นประท้วงได้รับเงินประกันการประท้วงคืนแต่ถ้าคำประท้วงฟังไม่ขึ้นให้เงินประกันดังกล่าวตกเป็นทุนสำหรับส่งเสริมการกีฬาของเจ้าภาพหมวด ๑๐บทลงโทษ ข้อ ๓๓เจ้าหน้าที่หรือนักกีฬาผู้ใดละเมิดข้อบังคับข้อ ๓๐ให้ถือว่าผู้นั้นกระทำการขัดต่อเจตนารมณ์ของการส่งเสริมกีฬาตามข้อบังคับนี้โดยให้ประธานกรรมการอำนวยการแข่งขันพิจารณาตัดสิทธิ์ผู้นั้นออกจากการเป็นเจ้าหน้าที่หรือนักกีฬาในการแข่งขันสำหรับครั้งนั้นการกระทำดังกล่าวตามวรรคก่อนประธานกรรมการอำนวยการแข่งขันอาจตัดสิทธิ์ครั้งต่อ ๆ ไปด้วยก็ได้ในกรณีที่นักกีฬาซึ่งเข้าแข่งขันขาดคุณสมบัติตามข้อ๑๙ อยู่ในสังกัดทีมของผู้จัดการทีมหรือผู้ฝึกสอนกีฬาผู้ใดให้ประธานกรรมการอำนวยการแข่งขันพิจารณาตัดสิทธิ์ผู้นั้นออกจากการเป็นผู้จัดการทีมกีฬาหรือผู้ฝึกสอนกีฬาในการแข่งขันสำหรับครั้งนั้นหรือครั้งต่อ ๆ ไป แล้วแต่กรณีข้อ ๓๔การแข่งขันที่มีเจ้าหน้าที่หรือนักกีฬาละเมิดข้อบังคับหรือระเบียบและกติกาการแข่งขันให้ผลการแข่งขันเป็นไปตามระเบียบและกติกาของชนิดกีฬานั้นๆ หากผู้แข่งขันหรือทีมที่ละเมิดนั้นได้รับรางวัลหรือได้รับตำแหน่งในการแข่งขันให้ถือว่ารางวัลหรือตำแหน่งนั้นเป็นโมฆะและให้คืนรางวัลนั้นโดยเร็ว พร้อมทั้งให้เลื่อนลำดับนักกีฬาตำแหน่งถัดไปเข้าแทนข้อ ๓๕เจ้าหน้าที่หรือนักกีฬาผู้ใดไม่ปฏิบัติตามข้อบังคับระเบียบและกติกาการแข่งขันหรือประพฤติตนไม่เหมาะสม ไม่ว่ากรณีใด ๆทั้งภายในหรือนอกสนามแข่งขัน ให้ประธานกรรมการจัดการแข่งขันพิจารณาดำเนินการตามที่เห็นสมควรหมวด ๑๑สิทธิประโยชน์ ข้อ ๓๖สิทธิประโยชน์เกี่ยวกับการแข่งขันกีฬาแห่งชาติ ให้เป็นไปตามที่ กกท. กำหนดบทเฉพาะกาล ข้อ ๓๗ให้ กกท. เป็นเจ้าภาพจัดการแข่งขันกีฬาแห่งชาติ ประจำปี ๒๕๔๓และให้นำข้อบังคับนี้มาใช้โดยอนุโลมความในวรรคสองของข้อ๒๔ แห่งข้อบังคับนี้ มิให้นำมาใช้กับการจัดการแข่งขันกีฬาแห่งชาติ ประจำปี ๒๕๔๓ให้ไว้ ณ วันที่ ๑๒เมษายน พ.ศ. ๒๕๔๒จุรินทร์ ลักษณวิศิษฏ์รัฐมนตรีประจำสำนักนายกรัฐมนตรีประธานกรรมการการกีฬาแห่งประเทศไทยปัทมา/จัดทำ๑๓ ธันวาคม ๒๕๕๓พัสสน/ผู้ตรวจ๒๙ มีนาคม ๒๕๕๔อภิญญา/ปรับปรุง๔ กันยายน ๒๕๕๗[๑] ราชกิจจานุเบกษาเล่ม ๑๑๗/ตอนพิเศษ ๑๑๑ ง/หน้า ๑๗/๑ พฤศจิกายน ๒๕๔๓